Mauken

Mauken er et fjellmassiv i Målselv kommune i Troms. Det ligger mellom Målselvdalen i sør og Takelvdalen i nord. Fjellet har flere topper, hvorav den høyeste er Stormauken på 1 194 meter over havet. Andre topper er Mauktippen (1 151 moh.] og Maukungen (1 115 moh).Mauken på Norgeskart.no fra Statens kartverk

Navnet kommer av det samiske ordet for fjellvåk som er moike.

De mest stabile vinterbeitene til Mauken reinbeitedistrikt er konsentrert rundt og vest for Maukenmassivet.

I juni 1941 styrtet et tysk Junkers Ju 88-fly 50 meter nedenfor toppen. Det var elendige flygeforhold, og flygerne så ikke fjellet før de var 30 meter unna. Flyet ble totalvrak og mannskapet på tre omkom. Et par lokale personer fant en pistol ved flyvraket, ble oppdaget og sendt til konsentrasjonsleir i Tyskland.

I 2005 diskuterte investorer om de skulle bygge Målselv fjellandsby der eller på Myrefjellet, der sistnevnte ble valgt.

 Referanser 

Kategori:Fjell i Målselv
Kategori:Reindrift
Kategori:Fjell over 1000 meter
Kategori:Vidder i Norge